Nel Pozu María Luisa - Uiquipedia

# Nel Pozu María Luisa

### De Uiquipedia

Nel Pozu Maria Luisa (tamién conocía como Santa Bárbara o Santa Bárbara bendita) ye un cantar tradicional de los mineros asturianos y llioneses.

## [editar] El cantar

El sen murniu de la lletra, xuníu al envís tráxicu y heróicu de la partitura, que munches vegaes interprétase a capella por un coru de paisanos, fizo d'esti cantar un símbolu de la minería asturiana y de la minería en xeneral. Emplegáu delles vegaes como un himnu de la clase obrera, el himnu usóse abondo na Revolución Asturiana de 1934 y na Guerra Civil Española.

La lletra fala del dolorosu tornar a casa d'ún mineru, entafarráu nel sangre de los sos collacios mineros, que-y cuenta a so muyer (Maruxina) d'ún accidente nel perconocíu Pozu Maria Luisa de Ciañu, Llangréu).

La minería del carbón alcuéntrase n'Asturies dende'l sieglu XVIII y foi ún de los afitos económicos más importantes na economía Asturiano. El trabayu de mineru ye conocíu como ún de los más peligrosos qu'hai, morriendo centenares de mineros nes mines asturianes dende antañu, lo que fai del accidente na mina un acontecimientu abegosu y común n'Asturies.

Anguañu, Santa Bárbara considérase un cantar perimportante nel repertoriu de música tradicional asturiana y ye interpretáu abondo. Ye avezu cantar o sentir el himnu en funerales, homenaxes y tributos.

## [editar] Lletra

  Nel pozu María Luisa
  Trailarai larai, trailarai
  Nel pozu María Luisa
  Trailarai larai, trailarai
  Morrieron cuatro mineros
  mirai, mirai Maruxina, mirai
  mirai como vengo yo

  Traigo la camisa roxa
  Trailarai larai, trailarai
  Traigo la camisa roxa
  Trailarai larai, trailarai
  De sangre d'un compañeru
  Mirai, mirai Maruxina, mirai
  mirai como vengo yo

  Traigo la cabeza rota
  Trailarai larai, trailarai
  Traigo la cabeza rota
  Trailarai larai, trailarai
  Que me la rompió un barrenu
  Mirai, mirai Maruxiña, mirai
  mirai como vengo yo

  Santa Bárbara bendita
  Trailarai larai, trailarai
  Santa Bárbara bendita
  Trailarai larai, trailarai
  patrona de los mineros
  Mirai, mirai Maruxina, mirai
  mirai como vengo yo
  Patrona de los mineros
  Mirai, mirai Maruxiña, mirai
  mirai como vengo yo

## [editar] Enllaces esternos

- Cantar fechu por Nuberu, en youtube.com (fanvid)
- Versión en castellán fecha por coru de paisanos

Retrieved from "http://ast.wikipedia.org../../../n/e/l/Nel_Pozu_Mar%C3%ADa_Luisa_e5de.html"

Categoría: Entamos

##### Views

- Artículu
- Discusión
- Revisión actual

##### Buscar

##### Otres llingües

- English
- Español